jkorsvik/nowiki_second_scrape_merged huggingface dataset:
Theodor Petersen

Theodor Petersen (født 6. februar 1875 i Trondheim, død 11. april 1952) var en norsk arkeolog.
Han var opprinnelig filolog, men studerte arkeologi i København og Kiel etter embetseksamen. Han arbeidet så som lærer noen år, men drev utgravninger i sommerferiene. Dette gjorde han i nær forståelse med Vitenskapsselskapets museum, der han ble ansatt som bestyrer i 1915. Før han fikk denne stillingen, hadde han, i tillegg til lærerstillingene, også arbeidet som bibliotekar ved Det Kongelige Norske Videnskabers Selskabs bibliotek i 15 år (1900–1915).
Petersen arbeidet stort sett i og med Trøndelags forhistorie. Hans mest kjente arbeid er publikasjonen av Meldalsfunnene.
Han var bror av arkeologen Jan Petersen og oldefar til Jens Stoltenberg.


== Referanser ==


== Kilder ==
Støren, Wilhelm (1993) «Bibliotekets ledere 1768–1993» I: Til opplysning, s. 38–40. Trondheim, Tapir. ISBN 82-519-1467-1 Digitalisert i bokhylla.no 


== Eksterne lenker ==
Theodor Petersens privatarkiv med brev for perioden 1901-1946 finnes på NTNU Universitetsbiblioteket
Turid Øversveen

Turid Øversveen (født 30. januar 1953) er en norsk filmprodusent og programleder. 


== Programleder på TV ==
For NRK jobbet hun med Ivar Dyrhaug i barneprogrammet Halvsju fra 1980-82. Etter et kortvarig virke i Janco Vision i 1983 og Radio Motor med blant andre Tande P. i 1984, ledet Øversveen sammen med Rita Westvik TV-programmet Lørdagssirkuset høsten 1985.  I 1986 ledet hun Nitimen, samt innsamlingsaksjoner som Røde fjær for kreftsaken med Odd Grythe, før hun med Bjarte Ytre-Arne ledet Blikkbåx på NRK. Med Øystein Bache ledet hun prateprogrammet Hotell (TV-program) i 1990. For NRK2 deltok hun i Direkte lykke. Med  Frode Alnæs fant hun 15 000 norske faddere for TV 2-aksjonen Ei hand å holde i i 1997.


== Produksjon ==
Øversveen begynte i New Deal (reklamebyrå) med Håkon Øverås for å produsere reklamefilmer. De fikk priser for en reklamefilm for VG og Gullruten for Gullfisken-promoen «Bohem» i 1999, sammen med Hans Petter Moland, Ingvar Moi, Eivind Moe og Ivar Vereide. Året etter fusjonerte byrået med Marius Holst og Pål Sletaune til reklame- og spillefilmsbyrået 4 1/2 Film. 
Hennes spillefilmdebut var Amatørene i 2001.


== Filmografi ==
2001: Amatørene
2002: Øyenstikker
2003: Arven
2003: Dogville
2005: Naboer
2007: Vinterland
2008: Lønsj
2011: Babycall
2012: Uskyld


== Diskografi ==
Espen + Ann-Mari = sant (1982), med Ivar Dyrhaug


=== Deltar på ===
Siemens: Hus har vinduer (1984)
Radio Aktiv: Radio Aktiv – Glade låter (1988)
Fag og kultur: Fra saga til CD 9A og 9B (1998)


== Annet ==
Øversveen er gift med skuespilleren Bjørn Floberg.


== Referanser ==


== Eksterne lenker ==
(en) Turid Øversveen på Internet Movie Database 
(da) Turid Øversveen på Filmdatabasen 
(en) Turid Øversveen hos The Movie Database
Anathon Bjørn

Anathon William Steffens Bjørn (født 12. oktober 1897, død november 1939) var en norsk arkeolog.
Bjørn skrev sin første arkeologiske fagartikkel bare 17 år gammel. Tre år senere tok han examen artium, og deretter forberedende eksamen i filosofi. Dette skulle bli hans eneste formelle akademiske utdannelse. Selv om Bjørn manglet formell kompetanse, hadde han omfattende arkeologiske kunnskaper, særlig om steinalderen. Han fikk derfor et par kortere engasjementer ved museene i Bergen og Trondheim før han ble ansatt som konservator ved Universitetets Oldsaksamling i 1924. Her kom han for det meste til å arbeide med steinalderen, selv om hans mest kjente publikasjoner dreier seg om førromersk jernalder.
Bjørn døde 42 år gammel etter lengre tids sykdom. Han hadde vært på en rekreasjonsreise til Middelhavslandene, og var på vei hjem til Norge da han døde i november 1939. Han ble begravet i La Coruña.


== Referanser ==
South African Football Association

South African Football Association eller SAFA (norsk: Sør-Afrikas fotballforbund) er det FIFA-tilknyttede fotballforbundet i Sør-Afrika.
Sør-Afrika er vertskap for VM i fotball 2010.


== Stab ==
President: Kirsten Nematandani
Visepresident: Mwelo Nonkonyana


== Nasjonale lag ==
UNDER-12 (Tsetse-flies)
UNDER-17 (Amajimbos)
UNDER-20 (Amajita)
UNDER-23 (Amaglug-glug)
Landslaget i fotball (Bafana Bafana)


== Ligaer ==
ABSA Premier League, toppserien
National First Division, førstedivisjon
Vodacom Promotional League, andredivisjon
SAFA Women's League, toppserien for kvinner


== Referanser ==


== Eksterne lenker ==
(en) Offisielt nettsted
Ketil Born

Ketil Robert Born (født 27. desember 1959) er en norsk fotograf, bosatt i Mo i Rana.
Hans fotografering på Jernverket i Mo resulterte i 2008 i prosjektet Av jern, med bok-utgivelse, CD-utgivelse og utstilling som ble vist i flere byer i Nord-Norge. Prosjektet ble gjennomført i samarbeid med forfatter Laila Stien og komponist Sverre Knut Johansen. Born er tilknyttet bildebyrået Samfoto.


== Bibliografi ==
Av jern (sammen med Laila Stien), Orkana Forlag (2008).


== Audiovisuelle verker ==
Drømmene Lever, audiovisuell fremsyning med musiker Bodvar Moe.PlateomslagOttar «Big Hand» Johansen: Midt i livet (1992)
Sverre Knut Johansen: The Source of Energy (1999)
Hush: Mirage (2006)
Sverre Knut Johansen: Av jern (2008)
Dr. Larsen: Blå resept (2009)


== Eksterne lenker ==
Presentasjon i Fotografi
The Deliberate Stranger

The Deliberate Stranger er en amerikansk miniserie som gikk på NBC i 1986. Serien er en dramatisering av massemorderen Ted Bundys liv på 1970-tallet. Rollen som Bundy spilles av Mark Harmon. Serien er basert på Richard W. Larsens bok med samme tittel fra 1980.
Mark Harmon ble nominert til en Golden Globe for sin rolleinnsats som Bundy. Serien ble nominert til Edgar-prisen i kategorien beste miniserie.Den ble første gang sendt på norsk TV i 1989.


== I rollene ==
Mark Harmon ... Ted Bundy
Frederic Forrest ... Det. Bob Keppel
George Grizzard ... Richard Larsen
Ben Masters ... Det. Mike Fisher
Glynnis O'Connor ... Cas Richter
M. Emmet Walsh ... Det. Sam Davies
John Ashton ... Det. Roger Dunn
Bonnie Bartlett ... Louise Bundy
Billy Green Bush ... Officer Bradley


== Referanser ==


== Eksterne lenker ==
(en) The Deliberate Stranger på Internet Movie Database
Giovanni Battista Piranesi

Giovanni Battista Piranesi (født 4. oktober 1720 i Mogliano Veneto, Italia, død 9. november 1778 i Roma, Italia) var en italiensk kunstner, gravør og arkitekt.
Piranesi er kjent for sine storslåtte etsninger av Romas ruiner, av fantasibyer og gigantiske fengsler. Han uttrykte sine dype kunnskaper i arkeologi i skildringer av imaginære fengsler, ruiner, hvelv og arkader fylte av sterkt kontrasterende lys og mørke skygger. Hans landskapsmalerier var påvirket av Claude Lorrains skildringer og hjalp i sin tur til å skape et mønster for det italienske, romantiske landskapsmaleriet.Blant hans store produksjon av etsninger og stikk er Carceri d'invenzione (Fengelsesserien), en serie plater utgitt 1750. Sønnen Francesco (cirka 1758-1810) fullbyrdet og ga ut på nytt mange av hans plater.

Få av Piranesis arkitektoniske prosjekt ble virkeliggjort, men på Aventinerhøyden i Roma oppførte han kirken Santa Maria del Priorato (1764-1766) til Malteserordenen. Fasaden, som har en nyklassisistisk preg, er utstyrt med sammenvevde pilastrer og heraldiske emblem og andre ornamenter på en måte som minner om romerske felttegn.


== Referanser ==


== Litteratur ==
Brummer, Hans Henrik, Osäkra rum. Stockholm: Carlsson, Prins Eugens Waldemarsudde 2006. ISBN 91-7331-028-X


== Eksterne lenker ==
(en) Giovanni Battista Piranesi – kategori av bilder, video eller lyd på Commons 
(en) Giovanni Battista Piranesi – galleri av bilder, video eller lyd på Commons
Kafir

Må ikke forveksles med kaffer, et tidligere rasistisk begrep.Kafir (arabisk: كافر, kāfir; flertall كفّار, kuffār; kan oversettes som «vantro», «frafallen» eller «ateist») er en betegnelse i islam for en person som avviser Gud (Allah) eller profeten Muhammed (med andre ord alle ikke-muslimer), eller som gjemmer eller fornekter «sannheten». Koranen bruker også ordet om muslimer; i sura 2 vers 256 ber Koranen dem om å påta seg handlingen «kofr» for alle urettferdige gudebilder, personer eller krefter. Kulturelt anvendes ordet som en nedsettende betegnelse for en ikke-troende, en ikke-muslim, en muslim fra en rivaliserende sekt eller en som har forlatt islam.
I senere tid har den arabiske betegnelsen blitt sett på som ekstra nedlatende og derfor fraråder enkelte muslimske lærde å bruke ordet, og i stedet foreslår begrepet «ikke-muslim».Islamsk lovgivning (sharia) skiller mellom tre forskjellige typer av vantro (kafir):

kafir dhimmi (vantro under forfatningsmessig beskyttelse)
kafir harbi (vantro som man er i krig med)
kafir musta'min (vantro mennesker som for eksempel handelsreisende eller besøkende er under den islamske stats beskyttelse)Det er ulike oppfatninger blant muslimske lærde om hvorvidt betegnelsen også kan brukes i forbindelse med jøder, kristne og senere også zoroastrinere, da disse kan betraktes som Ahl-ul Kittab, eller «bokens folk» (et beskyttet folk). Betegnelsen «kafir» er historisk sett blitt brukt om hinduer, buddhister samt tilhengere av lokale ikke-monoteistiske religioner. Noen skiller mellom ikke-muslimer og en kafir ettersom betegnelsen i Koranen blir brukt om de personer som gjorde seg skyldige ved å avvise dens innhold, selv etter at sannheten ble gjort synlig for dem.


== Referanser ==
Cestiuspyramiden

Cestiuspyramiden er et godt bevart pyramideformet gravmonument i det antikke Roma. 
Cestiuspyramiden, som ligger i nærheten av Porta San Paolo og den protestantiske kirkegården sør i Roma, ble oppført til Gaius Cestius Epulonius (død 12 f.Kr.), medlem av Septemviri epulonum.
I det 3. århundre ble pyramiden bygget inn i Aurelianusmuren. I nyere tid ble tunnelbanestasjonen Piramide bygget som er oppkalt etter akkurat Cestiuspyramiden.
Monumentet er cirka 27 meter høyt, av murstein og sement og dekket med hvit marmor. Kammeret er 5,95 meter langt, 4,10 bredt og 4,80 meter høyt.


== Eksterne lenker ==
(en) Pyramid of Caius Cestius (Rome) – kategori av bilder, video eller lyd på Commons 
(en) Pyramid of Caius Cestius (Rome) – galleri av bilder, video eller lyd på Commons
Arkeologiåret 1721

Arkeologiåret 1721 er en oversikt over blant annet utgravninger, fødte og avdøde personer med tilknytning til arkeologi i 1721.


== Utgravninger ==
Formelle utgravninger fortsetter i Pompeii.


== Fødsler ==
Nicholas Revett, engelsk gentleman, amatørarkeolog og kunstner (død 1804)


== Dødsfall ==
3. januar – Miles Gale, engelsk antikvar (født 1647)
Arkeologiåret 1723

Arkeologiåret 1723 er en oversikt over blant annet utgravninger, fødte og avdøde personer med tilknytning til arkeologi i 1723.


== Utgravninger ==
Formelle utgravninger fortsetter i Pompeii.


== Publiseringer ==
Antoine de Jussieu utgir De l'Origine et des usages de la Pierre de Foudre om opprinnelsen til fossiler, forhistoriske steinverktøy og meteoritter.


== Fødsler ==
ca. 1723 – John Bouverie, britisk antikvar og kunstsamler (død 1750)


== Dødsfall ==
30. mars – Filippo Bonanni, italiensk vitenskapsmann, prest og numismatiker (født 1638)


== Referanser ==
Arkeologiåret 1724

Arkeologiåret 1724 er en oversikt over blant annet utgravninger, fødte og avdøde personer med tilknytning til arkeologi i 1724.


== Utforskninger ==


== Utgravninger ==
Formelle utgravninger fortsetter i Pompeii.


== Fødsler ==
6. mai – Georg Christian Adler, tysk filolog og arkeolog (død 1804)
Daniel von Bergen, dansk dommer, numismatiker og samler av historiske materialer (død 1773)
1724 eller 1728 – Julien-David Le Roy, fransk arkitekt, arkeolog og kunsthistoriker (død 1803)


== Dødsfall ==
Marcantonio Sabatini, italiensk antikvar og pavelig kurator (født 1637)
Rama (andre betydninger)

Rama kan referere til:

Rama, gud i hinduistisk mytologi
Rama-folket, mellomamerikansk urfolk
Rama (språk) snakket av rama-folket
Ramla, by i Israel
Rama (navn), fornavn for begge kjønn
Rama Lama das Pönkabteilüng, punkband fra TrondheimKonger av Chakridynastiet i Thailand

Rama I
Rama II
Rama III
Rama IV
Rama V
Rama VI
Rama VII
Rama VIII av Thailand
Bhumibol Adulyadej (Rama IX)
Arkeologiåret 1725

Arkeologiåret 1725 er en oversikt over blant annet utgravninger, fødte og avdøde personer med tilknytning til arkeologi i 1725.


== Utgravninger ==

Formelle utgravninger i Pompeii fortsetter.


== Fødsler ==
29. oktober – Giuseppe Garampi, italienske kardinal, katolsk erkebiskop og numismatiker (død 1792)
John Elliot, engelsk advokat og antikvar (død 1782)


== Dødsfall ==
16. oktober – Ralph Thoresby, engelsk antikvar (død 1658)
1725 eller 1730
6. november – Carl Gustav Heraeus, svensk-østerriksk numismatiker og antikvar (født 1671)
Arkeologiåret 1726

Arkeologiåret 1726 er en oversikt over blant annet utgravninger, fødte og avdøde personer med tilknytning til arkeologi i 1726.


== Utgravninger ==
Formelle utgravninger fortsetter i Pompeii.


== Fødsler ==
14. juni – Thomas Pennant, britisk amatørantikvar og zoolog (død 1798)
25. juni – Alessandro Maria Calefati, italiensk teolog, katolsk biskop, arkeolog, historiker og lingvist (67, død 1793)
12. oktober – Pierre Henri Larcher, fransk arkeolog og akademiker (død 1812)


== Dødsfall ==
30. september – Heneage Finch, 5. jarl av Winchilsea og antikvar (født 1657)


== Referanser ==
Arkeologiåret 1727

Arkeologiåret 1727 er en oversikt over blant annet utgravninger, fødte og avdøde personer med tilknytning til arkeologi i 1727.


== Utforskninger ==


== Utgravninger ==
Formelle utgravninger fortsetter i Pompeii.


== Funn ==


== Publiseringer ==


== Andre hendelser ==


== Fødsler ==
20. februar – Vito Maria Giovenazzi, italiensk abbed, arkeolog og filolog (død 1805)


== Dødsfall ==
Vanløse stasjon

Vanløse er en stasjon på Københavns metro linjene M1 og M2 og DSBs S-tognettverk. Stasjonen ligger på to plan, der den øverste perrongen benyttes av S-togene mens den nederste er endestasjon for metrolinjene.
Vanløse stasjon ligger i takstsone 2.
Tidligere lå Vanløse på S-togsbanen fra Hellerup stasjon over Nørrebro og videre til Frederiksberg. Togene vendte på stasjonen og forlot perrongen i samme retning, som de var ankommet, mens et sporskifte sørget for at de fortsatte mot destinasjonen. Strekningen fra Vanløse til Frederiksberg stasjon ble nedlagt i januar 2000 og er nå erstattet av metro. Forbindelsen mellom Vanløse og Grøndal stasjon ble nedlagt i april 2001, og Grøndal ble i stedet forbundet med først den midlertidige C. F. Richs Vej stasjon i 2002 og siden Flintholm stasjon i 2004 i forbindelse med Ringbanens forlengelse mot syd.


== Eksterne lenker ==
Offisielt nettsted 
(en) Vanløse Station – kategori av bilder, video eller lyd på Commons 
Vanløse stasjon på m.dk (da)
Arkeologiåret 1703

Arkeologiåret 1703 er en oversikt over blant annet utgravninger, fødte og avdøde personer med tilknytning til arkeologi i 1703.


== Utgravninger ==
Heneage Finch graver ut Julliberrie's Grave.


== Fødsler ==
25. november – Jean-François Séguier, fransk botaniker, historiker, bibliograf, antikvar og arkeolog (død 1784)
Arkeologiåret 1707

Arkeologiåret 1707 er en oversikt over blant annet utgravninger, fødte og avdøde personer med tilknytning til arkeologi i 1707.


== Utgravninger ==
Heneage Finch graver ut Julliberrie's Grave.


== Publiseringer ==
Robert Sibbald, Historical inquiries, concerning the Roman monuments and antiquities in the north part of Britain called Scotland


== Andre hendelser ==
5. desember – Society of Antiquaries of London blir grunnlagt.


== Fødsler ==
31. oktober – Johann Philipp Cassel, tysk historiker, teolog, filolog, lærer, oversetter, forfatter og numismatiker (død 1783)


== Dødsfall ==
17. november – Wilhelm Ernst Tentzel, tysk polyhistor, numismatiker, arkivar, historiker (48, født 1659)


== Referanser ==
Arkeologiåret 1708

Arkeologiåret 1708 er en oversikt over blant annet utgravninger, fødte og avdøde personer med tilknytning til arkeologi i 1708.


== Utgravninger ==
Heneage Finch graver ut Julliberrie's Grave.


== Fødsler ==
22. januar – Vincenzo Bellini, italiensk numismatiker (død 1783)
17. juni – Annibale degli Abati Olivieri, italiensk arkeolog, numismatiker og bibliofil (død 1789)


== Dødsfall ==
10. oktober – John Battely, engelsk antikvar (født 1646)
Arkeologiåret 1709

Arkeologiåret 1709 er en oversikt over blant annet utgravninger, fødte og avdøde personer med tilknytning til arkeologi i 1709.


== Utgravninger ==
Heneage Finch graver ut Julliberrie's Grave.


== Funn ==
Nær Pompeii blir byen Herculaneum oppdaget ved forsøk på å grave en brønn over et amfiteater fra oldtiden.


== Fødsler ==
7. februar – Charles de Brosses, fransk historiker, filolog, filosof og antikvar (død 1777)
Filippo Venuti, italiensk arkeolog og encyclopédist (død 1769)


== Dødsfall ==
30. juni – Edward Lhuyd (også Edward Llwyd eller Eduardus Luidius), naturhistoriker, botaniker, lingvist, geograf og antikvar fra Wales (født 1660)


== Referanser ==
Scott Warren

Scott Warren (født 3. november 1962 i Chicago) er en amerikansk keyboardist, vokalist, gitarist og bassist. Han er vokalist og gitarist i rockebandet Signal Hill Transmission. 
Warren har spilt for band som Type O Negative (turnémusiker), Warrant (turnémusiker), Keel og New Wave-bandet Berlin. Han var medlem av den siste besetningen av Dio, og var medlem der fra 1994 frem til 2010 da Ronnie James Dio døde av magekreft. Han var også turnémusiker for Heaven and Hell.


== Diskografi ==
Solo

2009 Quick Fix BandageMed Keel

1987 Larger Than LifeMed Dio

1996 Angry Machines
1998 Inferno: Last in Live (konsertalbum)
2000 Magica
2002 Killing the Dragon
2004 Master of the Moon
2005 Evil or Divine (konsertalbum)
2006 Holy Diver - Live (konsertalbum)Med Signal Hill Transmission

2005 Tomorrow, The Stars
2007 Empty SpaceMed andre artister (utvalg)

1990 Julliet, Julliet (keyboard, vokal)
2000 Cracks in the Sidewalk, Alfonso Marra Bax (bass)
2001 Hibernation Generation, Pope Factory (gitar, vokal)
2004 Out of the Box, Tim Miller (bass)
2008 First Nervous Breakdown, The Meadows (gitar, bakgrunnsvokal)


== Eksterne lenker ==
(en) Scott Warren på Discogs 
(en) Scott Warren på MusicBrainz 
(en) Scott Warren på Encyclopaedia Metallum 
(en) Scott Warren på Songkick 
(en) Scott Warren på AllMusic
Arkitekturåret 1652

Arkitekturåret 1652 er en oversikt over blant annet fullførte bygninger av arkitektonisk betydning, priser, fødte og avdøde personer med tilknytning til arkitektur i 1652.


== Hendelser ==


== Bygninger ==


== Fødsler ==


== Dødsfall ==
21. juni – Inigo Jones, engelsk arkitekt (født 1573)
Oktober – Clément Métezeau, fransk arkitekt (født 1581)
28. november – Bartholomeus van Bassen, nederlandsk arkitekt og maler (født ca. 1590)
Matthew Tree

Matthew Tree (født 30. desember 1958 i London) er en britisk forfatter som skriver på katalansk og engelsk.
Tree har vært bosatt i Barcelona siden 1984 og har samarbeidet med ulike publikasjoner, radiostasjoner (RAC 1 og Ràdio Contrabanda) og tv-stasjoner, både britiske og katalanske, og har skrevet artikler i El Punt, Diari de Barcelona, La Rosa dels Vents og Catalonia Today (engelskspråklig avis gitt ut i Catalonia).
På tv har Tree bidratt i programmet La Cosa Nostra, av Andreu Buenafuente og har hatt et eget program om Catalonia, Passatgers.
Politisk er han tilhenger av katalansk uavhengighet.


== Bibliografi ==


=== Romaner ===
Fora de lloc (1996)
Privilegiat (2001), Premio Columna 2001.


=== Noveller ===
Aaaaagh (1998)
Ella ve quan vol (1999), Premio Andròmina de narrativa, 1999.
El Barça o la vida (1999)


=== Andre ===
CAT; un anglès viatja per Catalunya per veure si existeix (2000)
Contra la monarquía, essay, (2004))
Memòries (2004)
Aniversari; quatre reflexions sense importància després de passar exactament vint anys entre els catalans, essay, (2005).
La puta feina, essay, (2006).


== Referanser ==


== Eksterne lenker ==
Offisielt nettsted 
(en) Matthew Tree – kategori av bilder, video eller lyd på Commons
Arkitekturåret 1581

Arkitekturåret 1581 er en oversikt over blant annet fullførte bygninger av arkitektonisk betydning, priser, fødte og avdøde personer med tilknytning til arkitektur i 1581.


== Hendelser ==


== Bygninger ==


== Fødsler ==
6. februar : Clément Métezeau, fransk arkitekt (død 1652)


== Dødsfall ==
…
Arkeologiåret 1676

Arkeologiåret 1676 er en oversikt over blant annet utgravninger, fødte og avdøde personer med tilknytning til arkeologi i 1676.


== Utforskninger ==


== Utgravninger ==


== Funn ==
I en åker utenfor Linköping finner man en rekke sølvgjenstander som har tilhørt byens domkirke i middelalderen.


== Publiseringer ==


== Andre hendelser ==
1. juli – Det svenske orlogsskipet «Kronan» forliser utenfor Ölands kyst. Finnes igjen i 1980, og marinarkeologiske undersøkelser har pågått hele tiden etter funnet.


== Fødsler ==
13. mars – Gian Domenico Bertoli, italiensk arkeolog, forfatter og antikvar (død 1763)


== Dødsfall ==
Leonardo Agostini, italiensk antikvar og numismatiker (født 1593)
Vigrestad stasjon

Vigrestad stasjon er en jernbanestasjon i tettstedet Vigrestad. Stasjonen ble opprettet ved åpningen av Jærbanen i 1878. Lokaltoget på Jærbanen stopper på stasjonen. Vigrestad stasjon ligger 49,22 kilometer fra Stavanger og 549,75 kilometer fra Oslo langs Sørlandsbanen. Stasjonen ligger 32,6 moh. 


== Eksterne lenker ==
(no) Bane NORs informasjonsside om Vigrestad stasjon
(no) Vigrestad stasjon i Norsk Jernbaneklubbs stasjonsdatabase
(no) Norsk Jernbaneklubbs stasjonsdatabase: Jærbanen
Zablon Simintov

Zablon Simintov (født 1959 i Herat) er en turkmensk-afghansk teppeforhandler og portner for den eneste synagogen i Kabul. 
Simintov ble regnet for å være den siste jøden bosatt i Afghanistan frem til han emigrerte i 2021. Antallet jøder i landet var en gang 5 000, men etter flere år med forfølgelse fra både både sovjet- og Taliban-styrker falt dette tallet raskt, og de overlevende emigrerte til Israel eller andre land. Simintov bodde tidligere sammen med en annen jøde, Ishaq Levin, søm døde 26. januar 2005.
Simintov tok seg av den siste synagogen, som var i falleferdig tilstand, i Afghanistans hovedstad Kabul. Han bodde også i bygningen. Hans kone og døtre bor i Israel.Simintov og Levins historie historie var grunnlaget for et britisk teaterstykke.


== Referanser ==


== Eksterne lenker ==
(en) The Virtual Jewish History Tour
Virak

Virak (frankincense) eller olibanum er navnet på en gummiharpiks som stammer fra trær i slekten Boswellia i balsamfamilien. Virak er en viktig bestanddel i røkelse. Gummiharpiks dannes av melkeaktig kvae som har tørket (stivnet). Den består av blanding av gummi, harpiks og eteriske oljer som avsondres i skadd bark hos mange tresorter. Trærne i slekten Boswellia vokser i Nordøst-Afrika, på Sørøst-Arabia og østover til India.
Virak er blitt mye brukt som røkelse i religiøse riter, som parfyme, som vern eller medisin mot sykdom og sår, og til balsamering av lik. Virak utgjorde sammen med myrra, som lages av trær i slekten Commiphora i samme familie som Boswellia, fortidens røkelse (jfr. Jes 60,6), ettersom begge stoffer ved oppvarming utvikler en hvit røyk med skarp balsamlukt. I dag er virak særlig brukt i aromaterapi. 


== Etymologi ==
Ordet virak kommer fra det nedertyske wirok og betyr egentlig «vigd røyk». Olibanum kommer fra det arabiske lubán, «melk» eller hebraisk lebonah, «hvit», gjennom latin libanus. Dette har også gitt opphav til navnet Libanon. 


== Overført betydning ==
I overført betydning brukes begrepet virak også om sterk, overstrømmende ros eller hyllest. Ordet har også fått betydningen «oppstyr», men Det Norske Akademis ordbok mener at den sistnevnte bruken er mindre heldig.


== Referanser ==


== Eksterne lenker ==
(en) Frankincense – kategori av bilder, video eller lyd på Commons 
(en) Frankincense – galleri av bilder, video eller lyd på Commons
Stempelavgift

Stempelavgift er en avgift på ulike dokumenter og er i Danmark kjent fra 1660, tilsvarende ble den i Norge innført i 1676. Fra 1976 ble i Norge stempelavgiften avløst av dokumentavgift.


== Eksterne lenker ==
Om stempelavgift fra NOU 2007:8 En vurdering av særavgiftene